cyanic-selkie/wikianc huggingface dataset:
Մեդեա Աբրահամյան
Կատարողական գործունեություն
Նրան նվիրված ստեղծագործություններ են գրել հայ և օտարազգի մի քանի տասնյակ կոմպոզիտորներ (Էդուարդ Միրզոյան, Ալեքսանդր Հարությունյան, Ավետ Տերտերյան, Էդգար Հովհաննիսյան, Արտեմի Այվազյան, Ղազարոս Սարյան, Ադամ Խուդոյան, Մարտուն Իսրայելյան, Աշոտ Զոհրաբյան, Ռուբեն Սարգսյան, Էմին Արիստակեսյան, Էդուարդ Հայրապետյան, Ալեքսանդր և Վարդան Աճեմյաններ, Սեպուհ Աբգարյան, Ալիսիա Թերզյան, Լևոն Աստվածատրյան, Սուրեն Զաքարյան, Էդուարդ Սադոյան, Յուրի Գևորգյան, Իզաբելլա Արազովա, Ֆելիքս Գլոնտի, Զոլտան Ալմաշի, Եժի Մլոդիևսկի, Թենգիզ Շավլոխաշվիլի, Վաժա Ազարաշվիլի, Յուրի Լանյուկ և ուրիշներ)։
Նա հայ առաջին թավջութակահարն է, ով պատուհան բացեց դեպի միջազգային հեղինակավոր բեմեր։
Ելույթներ է ունեցել աշխարհի բազմաթիվ երկրներում՝ ԱՄՆ-ում, Կանադայում, Ֆրանսիայում, Գերմանիայում, Իսլանդիայում, Արգենտինայում, Ուրուգվայում, Սիրիայում, Լիբանանում, Կորեայում, Ռումինիայում, Հունգարիայում, Բուլղարիայում, Լեհաստանում, Բելգիայում, Լյուքսեմբուրգում, նախկին խորհրդային հանրապետություններում և այլ երկրներում։
Նրան ծափահարել են աշխարհի ամենահեղինակավոր համերգասրահներում, ինչպիսիք են Նյու Յորքի «Carnegie Hall», Փարիզի «Théâtre des Champs Elysées», «Salle Pleyel», Բուենոս Այրեսի «Teatro Colón», Լյուքսեմբուրգի «Grand Théâtre», Մոսկվայի «Bolshoi Théâtre», Մոսկվայի կոնսերվատորիայի մեծ դահլիճը և այլուր։
1956 թվականից մինչև 1990-ական թվականների վերջը եղել է Հայֆիլհարմոնիայի մենակատար։
Երկար տարիներ նրան նվագակցել են Ռոզա Թանդիլյանը, Մարիաննա Հարությունյանը, Լևոն Աբրահամյանը։
Մանկավարժական գործունեություն
1957-2016 թվականներին դասավանդել է Չայկովսկու անվան երաժշտական 10-ամյա դպրոցում, 1960-2020 թվականներին՝ Կոմիտասի անվան պետական կոնսերվատորիայում (1983 թվականից՝ պրոֆեսոր)։ Նրա դպրոցն այսօր լայն ճանաչում ունի ոչ միայն Հայաստանում, այլև նրա սահմաններից դուրս։ Նրա հայ, ռուս, չինացի, իրանցի և տարբեր այլ ազգությունների ուսանողներն այսօր փայլում են ԱՄՆ-ի, Մեքսիկայի, Ֆրանսիայի, Պորտուգալիայի, Գերմանիայի, Շվեյցարիայի, Բուլղարիայի և այլ երկրների բեմերում։
Հասարակական գործունեություն
1965 թ. ընտրվել է Երևանի քաղաքային Սովետի պատգամավոր։ Եղել է «Ֆրանսիա-ԽՍՀՄ» և «ԽՍՀՄ-Իտալիա» հասարակական կազմակերպությունների անդամ։ ՀՀ պետական մրցանակի երաժշտության բնագավառի հանձնաժողովի անդամ էր։
Մահ
Մեդեա Աբրահամյանը վախճանվել է 2021 թվականի մարտի 3-ին, Երևանում։ Նրա վերջին ցանկության համաձայն իր աճյունն ամփոփվել է Երևանի Կենտրոնական գերեզմանատանը՝ իր սիրելի ամուսնու կողքին։
Մեդեա Աբրահամյանը կերպարվեստում
Նրան անդրադարձել են կերպարվեստի հայ և օտարազգի մի շարք գործիչներ՝ Ժան Պոլ Փափազյան (Ֆրանսիա), Անատոլի Պապյան, Էդուարդ Տեր-Ղազարյան, Գեորգի Յարալյան, Էդդա Աբրահամյան, Կարապետ Մեծատուրյան, Հովհաննես Շարամբեյան, Դերենիկ Դանիելյան, Օտակար Շտեմբերա (Պրահա), Օ. Շուտ (Հունգարիա) և ուրիշներ։
Մեդեա Աբրահամյանն ինքը մանկուց հետաքրքրություն է ցուցաբերել գրաֆիկայի նկատմամբ։ Նրա արխիվում կարելի է գտնել հայ կոմպոզիտորների և այլ թեմաներով տասնյակ ընկերական շարժեր։
Գրականություն
Նոտաներ
Հոդվածներ
Ծանոթագրություններ
Կատեգորիա:Հայ թավջութակահարներ Կատեգորիա:Երաժշտական մանկավարժներ Կատեգորիա:Դասական երաժիշտներ Կատեգորիա:Հայ պրոֆեսորներ
Մեզոմեր էֆեկտ
Մեզոմեր էֆեկտ կամ զուգորդման էֆեկտ, էլեկտրոնային խտության վերաբաշխումը զուգորդված համակարգում՝ համակարգին մասնակից տեղակալիչի ազդեցության տակ։
Որպեսզի տեղակալիչը մասնակցի զուգորդմանը, նա պետք է ունենա կամ կրկնակի կապ (π, π զուգորդում), կամ չբաշխված էլեկտրոնային զույգ կրող հետերոատոմ (p, π-զուգորդում)։M- էֆեկտը հաղորդվում (տարածվում) է համակարգով հավասարաչափ, առանց մարելու։ Զուգորդված համակարգի էլեկտրոնային խտությունը նվազեցնող տեղակալիչները դրսևորում են բացասական մեզոմեր էֆեկտ (-M)։ Զուգորդված համակարգի էլեկտրոնային խտությունը հարստացնող (դեպի համակարգ մղող) տեղակալիչները ցուցաբերում են դրական մեզոմեր էֆեկտ (+M)։ Այդ խմբին են պատկանում հետերոատոմները կամ հետերոատոմ պարունակող ֆունկցիոնալ խմբերը (ամինախումբ, հիդրօքսիլ խումբ և այլն)։ Այն դեպքերում, երբ զուգորդված համակարգի (բաց կամ փակ) կազմի մեջ է մտնում կրկնակի կապ պարունակող տեղակալիչ, դրսևորվում են -M էֆեկտ։ Առավել հաճախ այդ դերում հանդես են գալիս կարբոնիլ և կարբօքսիլ խմբերը։ Նրանք համակարգ են ներդնում էլեկտրաբացասական թթվածնի ատոմ, որը և ձգում է իր կողմը ամբողջ համակարգի էլեկտրոնային խտությունը ։
Նման ազդեցություն ունեն վինիլային բնույթի ռադիկալները։ Այդպիսի խմբերում ցուցաբերում են -M։ Եթե տեղակալիչը զուգորդված համակարգին մասնակցում է իր չբաշխված էլեկտրոնային զույգով, ապա ստեղծվում է π-ավելցուկային համակարգ՝ հետերոատոմի երկու էլեկտրոնը հարստացնում է համակարգի էլեկտրոնային խտությունը։ Այդպիսի տեղակալիչները ցուցաբերում են +M էֆեկտ՝
Օրգանական միացության մոլեկուլում ինդուկտիվ և մեզոմեր էֆեկտները գործում են միաժամանակ։ Արդյունքում տեղի է ունենում գումարային էֆեկտ։ Ընդհանուր դեպքում ընդունված է ղեկավարվել հետևյալ կանոնով՝ մեզոմեր էֆեկտը գերակշռում է ինդուկտիվին։
Օրգանական միացությունների ռեակցիոնունակությունը, թերմոդինամիկական կայունությունը, նրանց միջև ընթացող ռեակցիաների արագությունը, բիոլոգիական ակտիվությունը, ռեակցիաների ուղղությունը և այլ հատկությունները կախված են նրանց կառուցվածքից, կոնֆիգուրացիայից, կապի բնույթից, մոլեկուլում էլեկտրոնային խտության վերաբաշխումից, հարձակվող ռեագենտի բնույթից, ռեակցիայի պայմաններից։
Տես նաև
Կատեգորիա:Օրգանական քիմիա
(8386) Վանվինկենրոյ
Միջին հեռավորությունը Արեգակից կազմում է 2,916055 ա. մ., առավելագույնը մոտենում է 2,7628 ա. մ. հեռավորության վրա և հեռանում 3,0694 ա. մ. ։ Արեգակի շուրջ մեկ ամբողջական պտույտ է կատարում 1818,83 երկրային օրվա ընթացքում, իր ուղեծրով շարժվելով միջինում 0,19793 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,64° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գլինա
Գլինա (Glina), քաղաք է Խորվաթիայում, գտնվում է երկրի կենտրոնական մասում, Սիսակ-Մոսլովինա շրջակայքում։ Բնակչությունը ըստ 2011 թվականի տվյալներով կազմում է 4 680 մարդ, որոնցից 69.6%-ը կազմում են խորվաթները, 27,5 %-ը՝ սերբերը ։
Ընդհանուր տեղեկություններ
Գլինան կանգնած է համանուն մի փոքրիկ գետի վրա։ Հյուսիսից 20 կմ հեռավորության վրա է գտնվում Բոսնիա և Հերցեգովինայի սահմանը։ Գլինայի հյուսիս արևելքում գտնվում է Պետրինյա (20 կմ ) և Սիսակ (30 կմ) քաղաքները։ Հյուսիսից 60 կմ հեռավորության վրա է գտնվում մայրաքաղաք Զագրեբը։
Պատմություն
Գլինան առաջին անգամ հիշատակվում է 1284 թվականին։ Թուրքերի հետ դիմակայության ժամանակ Գլինան ռազմական սահմանի ամրացված կարևոր կետերից մեկն էր։ 1846 թվականին Յոսիպ Ռանյանին գրել է Խորվաթիայի ազգային հիմնը։ Երկրորդ համաշխարհային պատերազմի տարիներին տեղի էր ունենում սերբերի էթնիկ զտում։ Այդ ժամանակահատվածում Գլինայում տեղի էին ունենում կոտորածներ, որոնք տևեցին մինչև 1941 թվականի օգոստոսը։
Խորվաթիայում պատերազմի ժամանակ Գլինան զբաղեցնում էր ինքնահռչակ Սերբիայի Կրանի զորքերը, ինչի հետևանքով քաղաքում տեղի ունեցավ փախստակնների զանգվածային արտագաղթ։ 1995 թվականին քաղաքը միացավ Խորվաթիային, որից հետո Սերբիայի բնակչության մեծ մասը փախավ քաղաք։
Գլինան պատերազմների ընթացում տուժված խորվաթական քաղաքներից մեկն է։ Պատերազմի ընթացքում քաղաքը խիստ տուժել է, ավերվել են տների զգալի մասը։ Գլինայի վերանորոգումը շարունակվում է մինչև օրս։
Բնակչություն
Քաղաքը ավանդաբար բնակեցված է եղել սերբական, խորվաթական բնակչության կողմից։ 1991 թվականի մարդահամարի համաձայն, սերբերը Գլինայում կազմել են բնակչության 60%-ը, իսկ խորվաթները` 35 % -ը։
2011 թվականի մարդահամարի տվյալներով, սերբերը կազմել են բնակչության 27,46%, իսկ խորվաթները՝ 69,68%-ը։ Տարածաշրջանի ընդհանուր բնակչությունը ռազմական գործողությունների արդյունքում նվազել է 23 040 մարդուց (1991 թվական) մինչև 9 868 մարդ (2001 թվական)։
Ազգային կազմը՝
Ծանոթագրություններ
Կատեգորիա:Խորվաթիայի քաղաքներ Կատեգորիա:Խորվաթիայի բնակավայրեր
Ը
Ը, ը, (անվանում։ ըթ), հայկական այբուբենի 8-րդ տառը։ Թվային արժեքը՝ «8»։ Ստեղծել է Մեսրոպ Մաշտոցը 405 - 406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները   ։
Յունիկոդում ներկայացված է՝
Ծանոթագրություններ
Կատեգորիա:Հայերենի այբուբեն
Ջո Անդերսոն
Ջո Անդերսոն (անգլ․ Joe Anderson,), բրիտանացի դերասան, որն ավելի հայտնի է այնպիսի ֆիլմերով, ինչպիսիք են օրինակ «Տիեզերքի միջով», «Ջեյն Օստին », «Հսկողություն», «Ավերակներ», «Խելագարներ» և «Հարձակում»։
Արտաքին հղումներ
Կատեգորիա:Բրիտանացի հեռուստատեսային դերասաններ Կատեգորիա:Բրիտանացի դերասաններ Կատեգորիա:Բրիտանացի կինոդերասաններ Կատեգորիա:Թատրոնի դերասաններ
Լաս Վենտաս դե Սան Խուլիան
Լաս Վենտաս դե Սան Խուլիան(Las Ventas de San Julián), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ համայնքնը գտնվում է Լա Կամպանա դե Օլոպեսա շրջանի կազմում։ Տարածքը զբաղեցնում է 6 կմ²։ Բնակչությունը 233 մարդ (ըստ 2010 թվականի )։ Պրովիցիայի վարչական կենտրոնից հեռու է 121 կմ։
Արտաքին հղումներ
Կատեգորիա:Իսպանիայի քաղաքներ
Հաղթանակի կամուրջ (Երևան)
Հաղթանակի կամուրջ, կամուրջ Երևանում, Հրազդան գետի վրա յոթկամարանի կամուրջ։ Կառույցի ճարտարագետն է Սիմոն Հովնանյանը, ճարտարապետներ՝ Արտաշես Մամիջանյան, Ա. Ասատրյան։ Միացնում է Մաշտոցի և Իսակովի պողոտաները։ Երկարությունը 200 մետր է, լայնությունը՝ 25, բարձրությունը՝ 34։ կամրջի ծայրերին երկու փոքր հրապարակ կա։ Կամրջի աջ ափին Երևանի կոնյակի գործարանն է, ձախ ափին՝ Երևանի գինու կոմբինատը։ Հանդիսավոր բացումը տեղի է ունեցել 1945 թվականի նոյեմբեր 25-ին։ Ընդգրկված է Կենտրոն վարչական շրջանի պատմության և մշակույթի անշարժ հուշարձանների ցանկում։
Ծանոթագրություններ
Կատեգորիա:Հրազդան գետի կամուրջներ Կատեգորիա:Երևանի կամուրջներ Կատեգորիա:1945 կառույցներ Կատեգորիա:Ուղանցույցներ
Սու-25
Սու-25 (ըստ ՆԱՏՕ-ի կոդիֆիկացիայի՝ Frogfoot), խորհրդային զրահապատ մինչձայնային գրոհիչ է։ Ռուսաստանի զորքերում ստացել է «Գրաչ» մականունը։
Նախատեսված է կռվի դաշտում ցամաքային զորքերի անուղղակի օգնության համար ցերեկային և գիշերային պայմաններում թիրախի ուղղակի տեսանելիության ժամանակ, ինչպես նաև հանձնարարված կորդինատներով օբյեկտների շուրջօրյա ոչնչացման համար՝ ցանկացած եղանակային պայմաններում։ Սու-25-ն առաջին անգամ օդ է բարձրացել 1975 թ․ փետրվարի 22-ին։ Այս տեսակի ինքնաթիռները շահագործվում են 1981 թվականից, մասնակցել են բազմաթիվ ռազմական հակամարտություններում և շահագործվելու են Ռուսաստանի ռազմաօդային ուժերի կողմից առնվազն մինչև 2020 թ․ ։ 2009 թ․ հոկտեմբերի 8-ին Ռուսաստանի պաշտպանության նախարարությունը հայտարարեց Ռուսաստանի Դաշնության օդատիեզերական ուժերի համար այս տեսակի գրոհիչների գնման վերսկսման մասին ։.
Պատմություն
Գրոհիչի ստեղծման աշխատանքները սկսվել են 1970-ականներին Սուխոյ կոնստրուկտորային բյուրոյում, երբ պարզ դարձավ, որ 1956 թ․ ընդունված գրոհային ավիացիայի պարզեցման և կործանիչներին և ռմբակոծիչներին դրա գործառույթրերի փոխանցման մասին որոշումը սխալմունք էր։ Ցամաքային զորքերի օժանդակումը ռեակտիվ գերձայնային կործանիչներով ապացուցեցին նման օդային պաշտպանության ոչ պրակտիկ լինելը, որի պատճառը այդ ինքնաթիռների շատ մեծ արագությունն էր։ Օդաչուները չէին հասցնում հայտնաբերել թիրախը, և նրանք ստիպված էին լինում անցնել կրկնակի հարձակման փուլին։ Արագ փոփոխվող մարտական դրությունում կրկնակի գրոհումը ժամանակի կորուստ է և չիրականացված հանձնարարության արդյունք։ Ընդ որում, ՀՕՊ միջոցները հասցնում են վերահսկել ինքնաթիռների հարձակնման տիրույթը։ Ակնհայտ էր, որ անհրաժեշտ էր ստեղծել հատուկ գրոհիչ-ինքնաթիռ։ Սուխոյ կոնստրուկտորային բյուրոյում ստեղծվեց համախոհների մի խումբ, որն սկզբում կամավորական սկզբունքներով սկսեց աշխատել նոր ինքնաթիռի գաղափարի իրականացման ուղղությամբ ։ Այդ խմբում Սու-25-ի գլխավոր կոնստրուկտորն էր Т-34 տանկի նախկին հրամանատար, 20-րդ դարի ամենափայլուն ավիակոնստրուկտորներից մեկը՝ Օլեգ Սամոյլովիչը (1926—1999)։
1968 թ․ սկզբին արդեն մշակվել էին նախագծվող ինքնաթիռի նախնական պահանջները․
1968 թ․ մայիսին Պավել Սուխոյին առաջին անգամ ներկայացվեց գրոհիչի նախնական ծրագիրը։ Գլխավոր կոնստրուկտորը հանձնարարեց շարունակել մշակումը և կառուցել ամբողջական չափսերով մակետը։ Նախատիպը կոչվեց մարտադաշտի ինքնաթիռ ։
Գրոհիչի մշակման ժամանակ անցկացվել են գիտահետազոտական և փորձնական-կոնստրուկտորական աշխատանքներ 40 թեմաներով, պատրաստվել և փորձարկվել է 600 փորձանմուշ և մակետ։ 1975 թ․ փետրվարին գրոհիչի նախատիպը բարձրացավ օդ, իսկ արդեն 1981 թ․ մարտից այն համալրեց ԽՍՀՄ-ի Ռազմաօդային ուժերը՝ Սու-25 անվամբ։ 1980 թ․ ապրիլից Աֆղանստանում մարտական պայմաններում փորձարկվեց երկու Սու-25 գրոհիչ («Ռոմբ» գործողություն)։ Սու-17 ինքնաթիռների պաշտպանության ներքո դրանք ֆուգասային և բետոն խոցող ռումբերով, ինչպես նաև չկառավարվող ավիահրթիռների միջոցով խոցել են թիրախներ՝ իրականացնելով օրը 3-4 թռիչք։ Միայն երկու ինքնաթիռով իրականացվել է 100 փորձնական թռիչք, որոնցից 44-ը՝ մարտական ։
1981 թ․ հուլիսից մինչև 1982 թ․ հոկտեմբերը Աֆղանստանում անցկացվեց «Քննություն» գործողությունը (հաճախ հանդիպում է «Ռոմբ-2» անվամբ)։ Սիտալ-Չայսկիի 80-րդ գրոհային գնդում ստեղծվեց 200-րդ գրոհային ավիաէսկադրիլիան (հրամանատար՝ Ա․ Մ․ Աֆանասիև)։ Ողջ ընթացքում էսկադրիլիան իրականացրել է ավելի քան 2000 մարտական թռիչք, օդաչուի սխալի պատճառով կորցվել է ինքնաթիռ ։
Վերջնական մշակում և արդիականացում
Սու-25-ը, ինչպես և Սու-24-ը, աստիճանաբար փոխարինվում է Սու-34 գրոհիչներով ։ Առաջին երկուսի մարտական հնարավորությունները զգալիորեն ավելի քիչ են, քանի վերջինինը։ Սու-25ՍՄ/ՍՄ3-ի և Սու-24ԶՄ/Մ2-ի մոդեռնիզացված տարբերակները միայն երկարեցնում են սպառազինությունից դրանց դուրս գալը ։Հնարավոր է, որ ներկայումս մշակվող Սու-39-ը դառնա «ԱԹՍ-ներ սպանող» գրոհիչ։ Դրա հիմնական առավելությունն այլ մարտական ինքնաթիռների նկատմամբ ցածր արագությունն է։ Դրա շնորհիվ ինքնթիռը երկար ժամանակ կարող է հետապնդել ԱԹՍ-ին և չընկնի անկման մեջ։ Գրոհիչների դերն արդյունավետորեն կարող են կատարել նաև Ми-28 և Ка-52 հարվածային ուղղաթիռները (Ка-52К-ի «Կատրան» կոչվող նավային տարբերակն ունի «Արբալյոտ» ռադիոլոկացիոն կայան, որն ունակ է հրթիռներ ուղղել դասնյակ կիլոմետր հեռավորության վրա։ Դա թույլ է տալիս ուղղաթիռին չմտնել թիրախից 10-20 կմ վրա գտնվող վտանգավոր գոտի, որտեղ այն կարող է խոցվել փոքր հեռավորության ՀՕՊ միջոցների կողմից)։ Սու-35-ը, օրինակ, կարող է 75 կիլոմետր հեռավորության վրա հայտնաբերել «տանկերի կամ ՀՄՄ-ների պես պոտենցիալ թիրախներ»։ Սու-25ՍՄ/ՍՄ3-ի կառավարվող հրթիռի անվանակարգերի ճնշող մեծամասնությունն ունի ոչ ավելի, քան 10 կմ խոցման հեռավորություն, ինչը նշանակում է, որ այն կարող է խոցվել զենիթային հրթիռների կողմից ։ Սու-25ՍՄ3-ի վրա տեղադրված ռադիոէլեկտրոնային պայքարի (ՌԷՊ) «Վիտեբսկ» կայանը ունակ է խոցել թշնամու հրթիռները, սակայն, այնուամենայնիվ, ինքնաթիռը կորցնելու հավանականությունը մեծ է։ Հարվածային ուղղաթիռների կառավարվող հրթիռներն ունեն հեռահարության ավելացման մեծ հնարավորություն, ինչը կրկին վկայում է Սու-25ՍՄ/ՍՄ3 գրոհիչների պիտանի չլինելու մասին ։
Իրան-իրաքյան պատերազմ
Ինքնաթիռը համալրել է Իրաքի ռազմաօդային ուժերը 1980-ականների երկրորդ կեսին։ Դրանց կիրառման մասին տվյալները հակասական են․ մի աղբյուրի համաձայն՝ Սու-25-ն օգտագործվել է բավական ինտենսիվ կերպով ,, իսկ մեկ այլ աղբյուրի համաձայն՝ կատարել է ընդամենը մի քանի մարտական թռիչքներ ։Դրանց կիրառման էֆեկտիվության և հնարավոր կորուստների մասին ոչինչ հայտնի չէ։ Առաջին Սու-25-ներն անցել են Իրաքի ռազմաօդային ծառայության սպառազինությունը 1987 թ․ և պատերազմի ավարտին մոտ ժամանակներում իրականացրել են մոտ 900 մարտական թռիչք՝ իրականացնելով Իրաքյան օդային հարձակումների մեծ մասը։ Պատերազմի ավելի ինտենսիվ ռազմական գործողությունների ժամանակ իրաքյան Սու-25-ներն իրականացրել են օրական 15 մարտական թռիչք։ Գրանցվել է նաև միջադեպ, երբ իրաքյան Սու-25-ը խոցվել է արանական «Խոկ» «երկիր-օդ» տեսակի հրթիռի կողմից, սակայն օդաչուն հասցրեց կատապուլտ լինել։ Սա իրաքյան Սու-25-ի խոցման միակ հաստատված դեպքն է։ Պատերազմից հետո Սադդամ Հուսեյնը պարգևատրեց բոլոր օդաչուներին երկրի բարձր մարտական պարգևներով։
Անգոլայի քաղաքացիական պատերազմ
1980-ական թվականների վերջերին Անգոլայի ռազմաօդային ուժերը ստացան Սու-25-ների ոչ մեծ խմբաքանակ և կիրառեցին դրանք Անգոլայի ամբողջությամբ անկախացման ազգային միություն (ՈՒՆԻՏԱ) ստորաբաժանումների դեմ 1990-ական թվականների ընթացքում։
Իրաք-քուվեյթյան պատերազմ
Իրաքի ռազմաօդային ուժերը Սու-25 գրոհիչները չեն մասնակցել ռազմական գործողություններին, բայց ունեցել է մարտական կորուստներ։ Դաշնակցային ուժերի գերակայությունն այնքան մեծ է եղել, որ իրաքյան Սու-25-ներին անգամ չի հաջողվել օդ բարձրանալ։ 1991 թ․ հունվարի 25-ին Իրաքի ՌՕՈՒ-ի 7 Սու-25-ներ Իրաքից հեռացան Իրան, որտեղ ներառվեցին Իրանի ՌՕՈՒ-ի անձնակազմում։ Երկու Սու-25 խոցվել է ամերիկյան F-15 կործանիչի կողմից դեպի Իրան թռիչքի ժամանակ։ Խոցված Սու-25-ներն ընկել են անապատում՝ Իրանի պետական սահմանի մոտ։ Դա եղել է ողջ պատերազմում իրաքյան Սու-25-ների միայն օդային մարտը։ Ընդհանուր առմամբ Իրաքը կորցրել է 31 Սու-25 գրոհիչ ։
Տաջիկստանի քաղաքացիական պատերազմ
Հակամարտության ընթացքում մասնակցել են Ռուսաստանի և Ուզբեկստանի ՌՕՈՒ-ների Սու-25-ները։
Արցախյան ազատամարտ
Սու-25 եղել է Արցախյան ազատամարտում օգտագործված առաջին ռազմական ինքնաթիռը։ 1992 թ․ ապրիլին Ռուսաստանի ՌՕՈՒ-ի ադրբեջանական ծագումամբ օդաչու Վագիֆ Կուրբանովը քշեց գրոհիչը դեպի Ադրբեջան և իրականացրեց մարտական թռիչքներ մինչև չխոցվեց ։. Ավելի ուշ Ադրբեջանը ստացավ ևս մի քանի ինքնաթիռ։ Պատերազմի ավարտին հայկական կողմը նույնպես օգտագործում էր այդ գրոհիչները։ Ընդհանուր առմամբ ողջ պատերազմի ընթացքում Ադրբեջանը կորցրեց 7 Սու-25, իսկ Հայաստանը՝ 1 ։.
Չեչնիայի առաջին պատերազմ
Սու-25-ը ակտիվ օգտագործվել է Չեչնիայում ռազմական գործողությունների ընթացքում։ Առաջին հարվածները հասցվել են Խանկալային օդանավակայանին չեչենական խմբերի հսկողության տակ հայտնված ավիացիայի հետ միասին։ Ոչնչացվեց ավելի քան 200 Aero L-29 Delfin և Aero L-39 Albatros ինքնաթիռներ։ 1995 թ․ հունվարի 17-18-ը ռուսական Սու-25-ները հարվածներ հասցրին Դուդաևի պալատին, որի արդյունքում միայն ստորգետնյա բունկերում սպանվեց ոչ քիչ, քան 130 ահաբեկիչ։ Գրոհիչներն ավելի ինտենսիվ գործեցին 1995 թ․ ձմռանն ու գարմանը, իսկ հետագայում հուլիսյան զինադադարից հետո գործածվել են հազվադեպ։ Մարտական կորուստները կազմել են 5 ինքնաթիռ (4-ը խոցվել, իսկ 1-ը դուրս է գրվել մարտական վնասվածքների պատճառով) ։Չնայած ռազմական բարձր կենսունակությանը՝ մեկ Սու-25 ինքնաթիռ ջարդվել է ДШК տեսակի մեծ տրամաչափի հաստոցավոր գնդացիրից վարվող թշնամական կրակից հետևանքով, որի արդյունքում օդաչուն մահացել է ։
Կոնգոյի պատերազմ (1997—2002 թթ․)
1999 թ․ Կոնգոյի Ժողովրական Հանրապետությունը գնեց 8 ինքնաթիռ։ Երկրի ՌՕՈՒ-ում վերապատրաստված ազգային օդաչուների բացակայության պատճառով թռիչքներն իրականացվում էին Ռուսաստանից, Ուկրաինայից և Բելառուսից վարձկան օդաչուների կողմից ։
Եթովպա-էրիթրեական պատերազմ
Պատերազմող երկու կողմերն էլ ռազմական գործողությունների երրորդ փուլում 2000 թ․ մայիս-հունիս ամիսներին օգտագործել են Սու-25 գրոհիչներ։ Սու-25 գրոհիչներն օգտագործվել են Եթովպիայի ՌՕՈՒ-ի կողմից էրիտրեական թիրախներին հարվածելու նպատակով։ 2000 թ․ մայիսի 15-ին Էրիտրեայի ՌՕՈՒ-ի Միկոյան ՄԻԳ-29 տեսակի կործանիչը խոցեց եթովպական Սու-25-ին, որի հետևանքով օդաչուն զոհվեց։ Նշվում է նաև, որ եթովպական գրոհիչներն օգտագործել են Х-25 և Х-29 կառավավրող հրթիռներ։
Չեչնիայի երկրորդ պատերազմ
Սու-25-ներն ակտիվորեն կիրառվել են վերգետնյա ստորաբաժանումներին անուղղակի ավիացիոն օժանդակություն ցուցաբերելու նպատակով և իրականացրել են «ազատ որսի» թռիչքներ։ Գործողությունների ինտենսիվությունը կտրուկ նվազեց 2000 թ․ գարնանը ռազմական գործողությունների հիմնական փուլի ավարտից հետո։ 2001 թ․ կեսերին խոցվել էր 6 գրոհիչ ։
Մակեդոնա-ալբանական պատերազմ
Ռազմական գործողությունների ընթացքում մակեդոնիայի ՌՕՈՒ-ն անուղղակի կերպով Ուկրաինայից ստացավ մի քանի գրոհիչներ։ Դրանք օգտագործվեցին 2001 թ․ հունիսի 24-ին մակեդոնական ՌՕՈՒ-ի կողմից ալբանական զինյալների դիրքերին հարվածելու նպատակով։ Ավելի հաջող գործողություն անցկացվեց 2001 թ․ օգոստոսի 10-ին Ռադուշա գյուղում, երբ Սու-25-ներն գրոհեցին ալբանացի զինյալներին, որոնք նախորդ երկու օրերի ընթացքում դարանակալություն էին կազմակերպել՝ սպանելով 16 մակեդոնացի զինվորի։
Ֆրանս-իվուարական հակամարտություն
նոյեմբերի 6-ի ցերեկը Կոտ դ'Իվուարի ՌՕՈՒ-ին պատկանող Սու-25 ինքնաթիռը գրոհեց ֆրանսիական խաղաղապահ զորախմբին, որի արդյունքում մահացան 9 խաղաղապահ, վիրավորվեցին 31 հոգի։ Մահացավ նաև 1 ամերիկացի։ Մի քանի ժամից ֆրանսիական ավիացիան կիրականացրեց պատասխան թռիչք Յամուսուկրո օդանավակայանի վրա և գետնին ոչնչացրեց երկու Սու-25-ները։
Ռուս-վրացական պատերազմ
Պատերազմի ընթացքում գրոհիչներն ակտիվորեն օգտագործվել են Ռուսաստանի և Վրաստանի ՌՕՈՒ-ների կողմից։ Կիրառվել են նաև Սու-25ՍՄ գրոհիչներ, բայց քանի որ դրանք չունեն ռադիոէլեկտրոնային պայքարի (ՌԷՊ) միջոցներ, հաճախ էին հայտնվում կրակի տակ։ Հնացած նշանառման համակարգը թույլ չի տալիս ինքնաթիռին աշխատել վատ եղանակային պայմաններում, ինչպես նաև գիշերը կիրառել Х-25/29 հրթիռներ, գրոհիչը հիմնականում օգտագործում է չկառավարվող ավիացիոն հրթիռներ և ավիահրթիռներ ։Հնգօրյա պատերազմի հետևանքով Ռուսաստանի ՌՕՈՒ-ն կորցրեց 6 գրոհիչ (երկու Սու-25ԲՄ, երեք Սու-25ՍՄ և մեկ Սու-25Կ), այդ թվում 3-ը խոցվել էին մարտական թռիչքների ընթացքում և 3-ն էլ վերադարձել էին օդանավակայան մարտական վնասվածքներով և հետագայում դուրս էին գրվել ։Հարավային Օսեթիայի և Ռուսաստանի կողմից տարբեր ժամանակներում հայտարարվել է մի շարք ֆրացական ինքնաթիռների ոչնչացման մասին։
Դարֆուրյան պատերազմ
Amnesty International միջազգային կազմակերպության տվյալներով՝ Սուդանի ՌՕՈՒ-ն բազմիցս օգտագործել է Սու-25 գրոհիչներ՝ Դարֆուրում թիրախավորելով ռազմական և քաղաքացիական օբյեկտներ ։Ինքնաթիռները մատակարարվել էին 2008-2010 թթ․ Բելառուսից։ Համաձայն ՄԱԿ-ի կողմից Սուդանի վրա կիրառված էմբարգոյի՝ երկրիր ներմուծվող զենքը չպետք է օգտագործվի Դարֆուրում ռազմական գործողություններում ։
(8387) Ֆուջիմորի
(8387) Ֆուջիմորի (Fujimori), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 19-ին Ցուտոմու Սեկիի կողմից Գեյսեյում ։
Սու-25
Զինված հակամարտություն Ուկրաինայի արևելքում
2014 թ․ գրոհիչներն սահմանափակ քանակությամբ կիրառվել են Ուկրաինայի ՌՕՈՒ-ի կազմում Ուկրայինայի արևելքում զինված հակամարտության ժամանակ։ 2017 թ․ հունվարի 1-ի դրությամբ՝ ուկրաինական կողմից հաստատված այս տեսակի գրոհիչների կորուստները կազմել է՝ 6 միավոր (1 Սու-25 և 5 Սու-25Մ1 մարտական գործողությունների ժամանակ), 3 վնասված գրոհիչ, իսկ մեկը կործանվել էր ուսումնական թռիչքի ժամանակ Զապորոժիեի մարզում ։
(8387) Ֆուջիմորի
Միջին հեռավորությունը Արեգակից կազմում է 3,001986 ա. մ., առավելագույնը մոտենում է 2,7001 ա. մ. հեռավորության վրա և հեռանում 3,3039 ա. մ. ։ Արեգակի շուրջ մեկ ամբողջական պտույտ է կատարում 1899,82 երկրային օրվա ընթացքում, իր ուղեծրով շարժվելով միջինում 0,189492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,8° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սու-25
Իրաքի քաղաքացիական պատերազմ
Ռուսաստանից Իրաքի կողմից գնված և 2014 թ․ հունիսի վերջին մատակարարված Սու-25-ներն իրականացրին առաջին մարտական թռիչքը դեկտեմբերի 25-ին՝ Իրաքի Տիգրիտ քաղաքի մերձակայքում, ըննդեմ Իսլամական պետության զինյալների ։
2014 թ․ հուլիսի 1-ին Իսլամական հեղափոխության կորպուսի ՌՕՈՒ-ն մատակարարեցին 7 Սու-25, որոնց մեծ մասը եղել են իրաքյան ինքնաթիռներ Իրաք-քուվեյթյան պատերազմի տարիներին։ Դրանք արագորեն ներգրավվել են մարտական գործողություններում՝ արդեն 2014 թ․ օգոստոսի սկզբին իրականացնելով օդային թռիչքներ և հետագայում ընդլայնելով իրենց գործունեության գոտին։
Իրաքյան Սու-25-ներն մարտական թռիչքների մեծ մասն իրականացնում էին Իսլամական պետության դեմ՝ 2014 թ․ հունիսից մինչև 2017 թ․ դեկտեմբերն իրականացնելով 3562 մարտական թռիչք։ Այդ ընթացքում Իսլամական պետությունը կորցրեց իր բոլոր տարածքները, որոնք գտնվում էին Իրաքում իր վերահսկողության ներքո։
Ռուսաստանի ռազմագործողությունը Սիրիայում
Մեկ ինքնաթիռ կործանվել էր 2018 թ․ փետրվարի 3-ին։ Այն խոցվել էր զենիթահրթիռային համալիրից Իդլիբում։ Օդաչու Ռոման Ֆիլիպովը կատապուլտ էր արել և մահացել ահաբեկիչների հետ մարտերում ։
Հայ-ադրբեջանական պատերազմ (2020)
Պատերազմող երկու կողմերն էլ ունեն Սու-25 գրոհիչներ։ Համաձայն հայկական կողմի հայտարարության՝ Ադրբեջանի ՌՕՈՒ-ն մեկ օրում կորցրել է 4 Սու-25 ։համաձայն Ադրբեջանի տվյալների՝ հայկական կողմը կորցրել է 5 ինքնաթիռ։ Երկու Սու-25 խոցվել են 2020 թ․ հոկտեմբերի 29-ին։
Զինամթերք
Սու-25-ը համալրված է զինամթերքի հզոր համալիրով՝ ավիացիոն թնդանոթներով, տարբեր տրամաչափի և նշանակության ավիառումբերով, գերճշգրիտ և չկառավարվող «օդ-երկիր» և կառավարվող «օդ-օդ» տեսակի հրթիռներով։ Գրոհիչի վրա կարող է տեղադրվել 32 տեսակի զինամթերք ։ Ինքաթիռն ունի ներկառուցված 2 կոթով ГШ-30-2 ավիացիոն թնդանոթ, մնացած զինամթերքը տեղադրվում է ինքնաթիռում կախված իրականացվող մարտական խնդիրից։ Ինքնաթիռն ունի լրացուցիչ զինամթերքը և բեռը կախելու 10 կետեր  (յուրաքանչյուր կիսաթևի տակ 5 հատ) ։
Հրետանային զինամթերք
Գրոհիչը զինված է ГШ-30-2 30 մմ երկփողանոց ավիաթնդանոթով ВПУ-17А թնդանոթային կայանքով, (индекс ГРАУ 9А623 ) որը պատրաստված է Գաստի սխեմայով։ Ավիաթնդանոթը նախատեսված է զրահատեխնիկայի, թշնամու բաց տեղում տեղակայված կենդանի ուժի, ինչպես նաև միջին և հեռավոր օդային թիրախների խոցման համար։ Թնդանոթի փողի երկարությունը կազմում է 1․5 մ, իսկ դրա զանգվածը առանց արկի՝ 105 կգ։ ГШ-30-2 թնդանոթը անշարժ ամրացված է, նշանառումը տեղի է ունենում ինքնաթիռի խուսանավման միջոցով։
Ավիաթնդանոթի կրակի արագությունը կազմում է 3000 կրակոց մեկ րոպեում։
Թնդանոթը կարող է կրակ վարել հետևյալ արկերի միջոցով․ :
Գրոհիչին կարելի է ամրացնել նաև լրացուցիչ հրանոթային զինամթերք СППУ-22-1 կախովի թնդանոթային կոնտեյներների տեսքով, որոնցից յուրաքանչյուրն ունի երկփող 23 մմ ГШ-23 թնդանոթ՝ պատրաստված Գաստի սխեմայով։ Յուրաքանչյուր թնդանոթային կոնտեյների զինամթերքը կազմում է 260 արկ։ Ինքնաթիռի վրա կարող է տեղադրվել այդպիսի 4 կոնտեյներ ։
Չկառավարվող ավիառումբեր
Բազային տարբերակում Սու-25-ը կարող է կիրառել հետևյալ չկառավարվող ավիառումբերը․
Չկառավարվող հրթիռային զենք
Սու-25-ը կարող է օգտագործել չկառավարվող ավիացիոն հրթիռների բլոկեր տարբեր մարտագլխիկներ ունեցող հետևյալ հրթիռներով․
Գերճշգրիտ ռումբեր և հրթիռներ
«Օդ-մակերևույթ» դասի կառավարվող հրթիռի կիրառման համար Սու-25-ը (նաև Սու-17Մ4) զինված է «Клён-ПС» լազերային հեռաչափով։ Թիրախը որսալուց և հրթիռն արձակելուց հետո օդաչուն պետք է հետևի թիրախին մինչև խոցումը։ Ինքնաթիռի քթին լազերային հեռաչափի դիրքի պատճառով դիտանկյունը ուղղված է դեպի դիմային, այլ ոչ թե ստորին կիսագունդը, այդ պատճառով Սու-25-ի բազային մոդիֆիկացիաներում կառավարվող ավիառումբեր չեն օգտագործվում։ Կառավարվող հրթիռներն են․
«Օդ-օդ» տեսակի զենք
Ինքնապաշտպանության և ուղղաթիռների դեպ պայքարի համար գրոհիչը զինված է երկու Р-60 կառավարվող փոքր գործողության շառավիղով հրթիռներով՝ ինքնանշանառման ինֆրակարմիր գլխիկներով։ Հրթիռներն ամրացվում են АПУ-60 ավիացիոն մեկնարկային կայանքներին, որոնք գտնվում են ինքնաթիռի թևի տակ։
Քանի որ Р-60 տեսակի հրթիռները հանված են արտադրությունից, իսկ դրանց պահպանման ժամկետն ավարտվում է, Ռուսաստանի ՌՕՈՒ-ի Սու-25 ինքնաթիռները Սու-25ՑՄ և Սու-25ՍՄ(3) տարբերակներով արդիականացնելու ընթացքում հեռացվում են նեցուկները, որոնք նախատեսված են АПУ-60 մեկնարկային սարքերի համար։ Սու-25ՍՄ արդիականացված գրոհիչների վրա կիրառվում է Р-73 տեսակի հրթիռ, որի մեկնարկային սարքը կախվում է БДЗ-25 եզրային բռնակներից։
Արտաքին հղումներ
Կատեգորիա:Սուխոյի ինքնաթիռներ Կատեգորիա:Գրոհիչներ Կատեգորիա:Ռուսաստանի ինքնաթիռներ
Ուկրաինացիները Իսրայելում
Ուկրաինացիները Իսրայելում (Українці в Ізраїлі), Իսրայելի տարածքում գտնվող համայնքներից մեկը, որը ձևավորվել է հիմնականում նորագույն ժամանակներում՝ սկսած Իսրայել պետության ձևավորումից և իր գագաթնակետին հասնելով 20-րդ դարի վերջին ։
Ուկրաինացի հրեաների հայրենադարձությունը Իսրայել
Չափը արտագաղթի Ուկրաինական հրեաների Իսրայելի կարելի է գնահատել արդյունքների հիման վրա մարդահամարների 1959, 1970, 1979, 1989 տարիներին Ուկրաինական ԽՍՀ եւ 2001 տարի Ուկրաինայում, որի արդյունքների հիման վրա, որը նվազել է հրեաների պատճառով արտասահման մեկնելու։ Արտագաղթի գործընթացի վերլուծությունը ցույց է տալիս, որ հրեական արտագաղթի կեսը Ալիան էր (հայրենադարձություն) Իսրայել, 21,2 % - արտագաղթ ԱՄՆ - ում, 23,7% - ը՝ Գերմանիայում։ Այսպիսով, հրեաների ճնշող մեծամասնությունը մեկնում է նշված երեք պետություններ, բայց մեծամասնությունը հայրենադարձվում է Իսրայել ։
Մշակութային, լեզվական, կրոնական և այլ իրավունքների ապահովումը
Ուկրաինայի և Իսրայելի միջև ժամանակակից մշակութային և հումանիտար համագործակցության կարևոր նախադրյալը Իսրայելում մոտ 500 հազարի ներկայությունն է։ Ուկրաինայից ներգաղթածներ, այդ թվում՝ մի քանի տասնյակ հազար էթնիկ ուկրաինացիներ։ Այդ գործընթացում էական դեր է խաղում նաև այն, որ Ուկրաինայում հարյուրհազարանոց հրեական համայնք կա ։
Իսրայելի համար Ուկրաինայում զգալի հետաքրքրություն են ներկայացնում այն վայրերը, որտեղ ծնվել և ապրել են նշանավոր հրեա կրոնական և մշակութային գործիչներ, և որոնք ամեն տարի ձգտում են այցելել հազարավոր ուխտավորներ և զբոսաշրջիկներ Իսրայելից, մասնավորապես՝ Ումանում գտնվող զադիկի Նախմանի գերեզմանները, Պոլտավայի շրջանի Գադյաչ քաղաքում գտնվող Շնաուեր Զալմանը, ինչպես նաև ռաբբի Շապիրո Ռաբինովիչը Մուկաչևոյում ։
Իսրայելցիները այցելում են նաև Ուկրաինայի հրեական պատմության և մշակույթի հետ կապված այլ վայրեր։ Դրանք ներառում են, օրինակ, Դրոգոբիչի տունը, որտեղ ապրում էր 20-րդ դարի կեսերի հրեական ծագմամբ նշանավոր նկարիչ և գրող Բրունո Շուլցը՝ տունը Ռովնոյում, իսրայելցի հանրաճանաչ գրող Ամոս Օզում և որը նկարագրված է նրա գրքերից մեկում; Այն վայրը, որտեղ ծնվել և անցկացրել է իր մանկությունը իսրայելցի գրող, Նոբելյան մրցանակի դափնեկիր Շմուել Ագնոնը Բուչաչ քաղաքում ։
Ուկրաինական հասարակության մշակութային և հոգևոր կարիքները ապահովելու նպատակով զգալի ուշադրություն է դարձվում «Ուկրաինացիները Իսրայելում» ընկերության գործունեությանը, Ուկրաինայից ներգաղթյալների Համաիսրայելական ասոցիացիային, հրեա և ուկրաինացի ժողովուրդների բարեկամության և համագործակցության ընկերությանը, ինչպես նաև Իսրայելի Ուկրաինական գրողների միությանը։ Այս կազմակերպությունների գոյությունը նպաստում է երկու պետությունների միջև մշակութային և հումանիտար կապերին, Իսրայելի տարածքում ուկրաինական մշակույթի և լեզվի պահպանմանն ու տարածմանը ։
Պարբերաբար անցկացվում են միջոցառումներ, որոնք կազմակերպվել են Իսրայելի տարբեր քաղաքներում Ուկրաինայից ներգաղթյալների հասարակական ասոցիացիաների կողմից՝ ուկրաինական սփյուռքի մասնակցությամբ և նախաձեռնությամբ, Իսրայելի ուկրաինական մշակութային կենտրոնում մշակութային և գեղարվեստական միջոցառումներ, ինչպես նաև հոբելյանական և հիշատակի օրեր նշելու միջոցառումներ։ Անհրաժեշտ աջակցություն է ցուցաբերվում Ուկրաինական եկեղեցիներին և կրոնական կազմակերպություններին արտերկրում հավատակիցների հետ կապերի զարգացման, ինչպես նաև վետերանների և Չեռնոբիլի կազմակերպությունների հետ փոխգործակցության գործում ։
Մեծ ուշադրություն է դարձվում ցուցահանդեսային գործունեության անցկացմանը, ստեղծագործական, կատարողական և մշակութային և գեղարվեստական ուղղության նախագծերին ։
«Ուկրաինացիները Իսրայելում» իսրայելական ընկերություն
Ընկերությունը հիմնադրվել է 2002 թվականին և քաղաքական կազմակերպություն չէ, որը նպատակ ունի Իսրայելում հանրահռչակել Ուկրաինական մշակույթը՝ գրականություն, ժողովրդական արվեստ, ավանդույթներ, երգեր, պարեր, ուկրաինացիների առօրյա կյանքի առանձնահատկություններ ։
Ուկրաինայից ներգաղթյալների համաիսրայելական միավորում
Միավորումը հիմնադրվել է 1979 թվականին և հասարակական, ոչ կուսակցական, շահույթ չհետապնդող կազմակերպություն է։
Միավորման գործունեության հիմնական ուղղությունն է օգնել Նոր հայրենադարձներին՝ Ուկրաինայից ներգաղթյալներին Իսրայելում իրենց առաջին քայլերում, նոր կենսապայմաններին հարմարվելու, լեզվական պատնեշը հաղթահարելու, հաղորդակցությունն ու կենցաղը հաստատելու գործում։ Միավորումը նպաստում է Ուկրաինայից վերադարձողների հասարակական և մշակութային ինտեգրմանը իսրայելական հասարակության մեջ, նրանց ստեղծագործական ներուժի իրացման գործում (եբրայերենի ուսումնասիրության շրջանակներ, երաժշտական և բանաստեղծական Ստուդիաներ), անցկացնում է արվեստի փառատոններ և սպորտային միջոցառումներ Ուկրաինայից եկածների համար ։
Հասարակական Կազմակերպություն «Israeli friends of Ukraine»
Հասարակական կազմակերպությունը ստեղծվել է 2014 թվականին ակտիվիստների և կամավորների խմբերի հիման վրա«Israel supports Ukraine»։ Կազմակերպության գործունեության նպատակն է օգնել և աջակցել Ուկրաինային, որը ներառում է ինչպես կամավորական գործունեություն, այնպես էլ տարբեր մշակութային և սոցիալական նախագծեր ։
Անդրկարպատյան հրեաների միություն
Միավորումը ստեղծվել է Անդրկարպատյան երկրներից եկածների կողմից, ովքեր Իսրայել են եկել Երկրորդ համաշխարհային պատերազմից հետո, ինչպես նաև 70-ականներին հայրենադարձների կողմից։ Ասոցիացիայի հիմնական խնդիրներն են Անդրկարպատյան ծագում ունեցող սերունդների շարունակականության պահպանումը, միության և Անդրկարպատյան ծագում ունեցող հրեաների միջև կապերի աջակցությունը ինչպես Իսրայելում, այնպես էլ արտերկրում ։
Ուկրաինական մշակույթի փառատոն Իսրայելում
Այն անցկացվում է 2011 թվականից՝ Իսրայելի ժողովրդական թատրոնի նախաձեռնությամբ։ Փառատոնի նպատակն է աջակցել Ուկրաինայից եկած իսրայելացիներին, ծագման երկրի հետ հոգևոր կապին, համայնքի շրջանակներում Ուկրաինայի մշակութային ավանդույթների պահպանմանը, բնիկ իսրայելացիներին ծանոթացնել Ուկրաինական ինքնատիպ ավանդական մշակույթին և ժամանակակից արվեստին։ Փառատոնի միջոցառումներին մասնակցում են ինչպես իսրայելցի արտիստներ, այնպես էլ Ուկրաինայից ժամանած նկարիչներ ։
Աստերոիդների ցանկ (260001-260100)
Աստերոիդների ցանկ (259901-260000) * Աստերոիդների ցանկ * Աստերոիդների ցանկ (260101-260200)
Պտղոմեոս XV Կեսարիոն
Պտղոմեոս XV, ամբողջական անվանմամբ՝ Պտղոմեոս Ֆիլոպատոր Ֆիլոմետար Կեսար (Πτολεμαίος Φιλοπάτωρ Φιλομήτωρ Καίσαρ, ), առավել հայտնի է որպես Կեսարիոն, Վերին և Ստորին Եգիպտոսի փարավոն, Պտղոմեոսյան հարստության վերջին ներկայացուցիչը, որն իշխել է մ․թ․ա․ 44-30 թվականներին։ Կեսարիոնի ունեցած փարավոնի տիտղոսը անչափահաս լինելու պատճառով կրում էր ձևական բնույթ․ իրականում Եգիպտոսի ամբողջ իշխանությունը կենտրոնացած էր նրա մոր՝ Կլեոպատրա թագուհու ձեռքում։
Մոր և նրա սիրեկան Մարկոս Անտոնիոսի մահվանից հետո Պտղոմեոս Կեսարիոնը կառավարում է որպես միահեծան ղեկավար, սակայն մի քանի օր անց մանկահասակ տարիքում սպանվում է եռապետ, ապագա Օգոստոս և Կեսարի որդեգիր Օկտավիանոսի ձեռքով։ Այդ քայլով Օկտավիանոսը ցանկանում էր ազատվել իր ապագա միահեծանության կայունությանը սպառնացող հնարավոր գործոնից։ Լինելով Հուլիոս Կեսարի միակ կենսաբանական որդին (այս փաստը գիտական շրջանակներում միանշանակ չէ, սակայն այդ մասին հավաստում են պատմիչների ճնշող մեծամասնությունը)՝ Պտղոմեոս Կեսարիոնը հավակնում էր տիրել ոչ միայն եգիպտական, այլ նաև Հռոմի կայսերական գահին, մինչդեռ հռոմեական իրավունքի տեսանկյունից՝ վերջինս ապօրնածին էր (peregrinus) և չէր կարող ունենալ այդօրինակ հավակնություններ։
Վաղ տարիների կյանք
Կեսարիոնը (անունը հունարենից թարգմանաբար նշանակում է «փոքրիկ Կեսար») ծնվել է մ․թ․ա․ 47 թվականի հունիսի 23-ին Ալեքսանդրիայում։ Նրա մայրը Եգիպտոսի թագուհի Կլեոպատրան էր, որը պնդում էր, որ Կեսարիոնը իր և Հռոմի դիկտատոր Հուլիոս Կեսարի որդին է։ Կլեոպատրան հավաստում էր, որ Կեսարիոնը ժառանգել է իր հոր արտաքինն ու վարվալաձևը, մինչդեռ ինքը՝ Հուլիոս Կեսարը, վերջինիս չի ճանաչել որպես իր պաշտոնական որդի։ Կեսարի մտերիմներից Գայոս Օպիոսը գրավոր աշխատությունում փորձում էր ապացուցել, որ Կլեոպատրան և Կեսարը չունեն ընդհանուր որդի։
Այնուամենայնիվ, այս հանգամանքը չէր խանգարում Եգիպտոսի ապագա փարավոնին կրել «Կեսար» անունը ։ Որոշ բժշկական աղբյուրներում նշված է, որ Կեսարիոնը տառապել է էպիլեպսիայով՝ ժառանգական հիվանդություն, որը ըստ երևույթի փոխանցվել է հորից ։ Գիտնականների մի մասը հակառակ է արտահայտվում այս դիրքորոշմանը, պնդելով, որ էպիլեպտիկ նոպաների մասին առաջին հիշատակումները ի հայտ են գալիս միայն և միայն 20-րդ դարի վեպերում։ Այսկերպ, ուսումնասիրողները հերքում են նաև Կեսարի՝ էպիլեպսիայով հիվանդ լինելու հանգամանքը ։
Կեսարիոնի կյանքի առաջին տարիները (մ․թ․ա․ 46-44 թվականներ) անց են կացվել Հռոմում։ Կլեոպատրան հույս ուներ, որ իր որդին մեծանալով կկարողանար իրավահաջորդության կարգով դառնալ Հռոմեական հանրապետության հաջորդ ղեկավարը՝ միևնույն ժամանակ ժառանգելով նաև Եգիպտոսը։ Հուլիոսի սպանությունից հետո՝ մ․թ․ա․ 44 թվականի մարտին, Կլեոպատրան և Կեսարիոնը վերադառնում են Ալեքսանդրիա։ Նույն տարվա սեպտեմբերի 2-ին Կեսարիոնն ընդունում է Պտղոմեոս XV Ֆիլոպատոր անունը՝ դառնալով Վերին և Ստորին Եգիպտոսի փարավոն (մոր գահակցությամբ)։ Այդ ժամանակ Կեսարիոնը դեռևս երեք տարեկան էր և այդ տիտղոսը կրում էր միայն ձևական կերպով։ Կլեոպատրան իր և որդու հարաբերությունները համեմատում էր եգիպտական Իսիդա աստվածուհու և վերջինիս որդու՝ փարավոնների իշխանության հովանավոր Հորի հետ։ Մ․թ․ա․ 44-ից մինչև մ․թ․ա․ 36 թվականների ընթացքում Կեսարիոնի կյանքում տեղի ունեցած իրադարձությունների մասին պատմագիտական աղբյուրները բացակայում են ։
Ծանոթագրություններ
Կատեգորիա:Եգիպտոսի փարավոններ Կատեգորիա:Պտղոմեոսների դինաստիա
Ռասսադկի
Ռասսադկի (Розсадки), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Ռասսադկի գյուղում բնակվում էր 32 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Հարթավան
Հեռավորությունը մարզկենտրոնից՝ 14 կմ հյուսիս-արևելք, բարձրությունը ծովի մակերևույթից՝ 1870 մ։
Բնակչություն
Հարթավանի բնակչության նախնիները գաղթել են Ալաշկերտից։ Հարթավանի ազգաբնակչության փոփոխությունը.
Նշանավոր հարթավանցիներ
Հարթավանում է ծնվել քանդակագործ Ռաֆիկ Խաչատրյանը ։
Գյուղատնտեսություն
Բնակչությունը զբաղվում է անասնապահությամբ, թռչնաբուծությամբ, հացահատիկի և կերային կուլտուրաների մշակությամբ։
Պատմամշակութային կառույցներ
Գյուղում է գտնվում Սուրբ Գրիգոր եկեղեցին (1861 թ.), XIII դարի «Թուխ Մանուկ» և VII դարի «Շեկ Ավետարան» մատուռները։ Հարթավանից 4-5 կմ արևելք գտնվում են Աստվածընկալ գյուղատեղին (XIX-XX-րդ դդ.) իր համանուն եկեղեցական համալիրով (V-XIII-րդ դդ.), Սուրբ Աստվածածին (V-VI-րդ դդ.) և Սուրբ Նշան (Կաթողիկե, 1244 թ.) եկեղեցիներով։ Հարթավանում են գտնվում XIII դարի կիսավեր մատուռ ու գերեզմանատուն։
Գյուղի հարավարևմտյան եզրին, Երևան-Ապարան խճուղուց դեպի աջ՝ բլուրի վրա, 1975 թ. կառուցված է Երկրորդ համաշխարհային պատերազմում զոհված հարթավանցիներին նվիրված հուշահամալիրը։ Այդ հուշահամալիրի մի դրվագ պատկերված է ՛՛Հայաստանի և հարակից շրջանների տեղանունների բառարանում՛՛, հատոր 3-րդ, էջ 387, Երևան, 1991 թ. , ինչպես նաև խորհրդային նշանավոր արվեստաբան Նիկոլայ Վորոնովի ԽՍՀՄ 1960-1980 թթ. հուշակոթողային քանդակագործությանը նվիրված հիմնարար աշխատությունում ։ Այսինքն՝ ՝ Հարթավան գյուղի այս հուշահամալիրը մտել է նախկին Խորհրդային Միության 100 լավագույն հուշակոթողային համալիրների շարքի մեջ։ Հուշահամալիրի հեղինակն է հարթավանցի քանդակագործ Ռաֆիկ Գարեգինի Խաչատրյանը (Խաչառ), 1937-1993 թթ. ։
Ծանոթագրություններ
Կատեգորիա:Արագածոտնի մարզի գյուղեր
Ֆրանկո Վասկես
Ֆրանկո Վասկես (Franco Damián Vázquez, ), իտալացի ֆուտբոլիստ, Իտալիայի ֆուտբոլի ազգային հավաքականի և «Սևիլյա» ֆուտբոլային ակումբի կիսապաշտպան։
Ակումբային
2012 թվականի սկզբին պայմանագիր է կնքել իտալական «Պալերմո» ակումբի հետ։ Ակումբի կազմում առաջին խաղն անց է կացրել 2012 թվականի հունվարի 8-ին «Նապոլի» ակումբի դեմ խաղի ժամանակ (17-րդ մրցաշրջանի )։ «Պալերմոն» պարտվել է 3:1 հաշվով ։ 2012/2013 մրցաշրջանում վարձակալման է անցել իսպանական «Ռայո Վալեկանո» ակումբում։ Առաջնությունում անց է կացրել 18 խաղ, խփել է 3 գոլ։ 2013/2014 մրցաշրջանում Իտալիայի ֆուտբոլի առաջնության Սերիա B-ում հանդես է եկել «Պալերմո» ակումբի կազմում։ Ակումբի հետ առաջնությունում հաղթանակ տանելուց հետո, նա վերադարձել է Սերիա A : 2014/2015 մրցաշրջանում անց է կացրել 37 խաղ, խփել է 10 գոլ և կատարել 10 գոլային փոխանցում. 2015/2016 մրցաշրջանում խաղացել է 36 խաղ և խփել է 8 գոլ ։
2016 թվականի հուլիսի 16-ին 13 միլիոն եվրոյի դիմաց տեղափոխվել է «Սևիլյա»։ Պայմանագիրը կնքվել է 5 տարի ժամկետով։
Հավաքականում
Ֆրանկոն ունի երկքաղաքացիություն` իտալական և արգենտինական։ Հայրն արգենտինացի է, իսկ մայրը` իտալուհի ։ Նա որոշեց խաղալ Իտալիայի ֆուտբոլի ազգային հավաքականում։
Իտալիայի ազգային հավաքականի կազմում դեյուտել է Անգլիայի ֆուտբոլի ազգային հավաքականի դեմ խաղում (2015 թվականի մարտի 31-ին)։ Հանդիպումն ավարտվել է 1:1 հաշվով ։
Խաղերն ազգային հավաքականում
Արդյունք։ 2 խաղ / 0 գոլ; 0 հաղթանակ, 1 ոչ ոքի, 1 պարտություն.
Արտաքին հղումներ
Կատեգորիա:Իտալացի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Արգենտինայի հավաքականի ֆուտբոլիստներ
Օդեր-Շպրե (շրջան)
Օդեր-Շպրե  (Landkreis Oder-Spree), շրջան Գերմանիայում։ Շրջկենտրոնն է Բեսկով քաղաքը։ Զբաղեցնում է 2242,71 կմ2։ Բնակչությունը՝ 184 253 մարդ։ Բնակչության խտությունը՝ 82 մարդ/կմ2։
Շրջանի պաշտոնական կոդը՝ 12 0 67։ Շրջանում 38 համայնք կա ։
Ծանոթագրություններ
Կատեգորիա:Գերմանիայի շրջաններ
Զարուբինեցյան մշակույթ
Զարուբինեցյան մշակույթ, մ. թ. ա. 1-ին դարում հնագիտական մշակույթ միջին և մասամբ վերին մերձդնեպրյան շրջաններում։ Որոշ ուսումնասիրողներ այն համարում են սլավոնական։ Անվանումն ստացել է Կիևի մարզի Զարուբինցի գյուղի դամբարանադաշտից։ Զարուբինեցյան մշակույթին բնորոշ են դիակիզումով դամբարանադաշտերը։ Կմախքներ են գտել միայն երկու հնավայրերում։ Բնակավայրերը կառուցվել են բարձր և դժվարամատչելի տեղերում։ Բնակչությունն ապրել է տոհմական կարգերով։ Աշխատանքի գործիքները եղել են հիմնականում երկաթից, զարդերը՝ բրոնզից։ Զբաղվել են երկրագործությամբ, անասնապահությամբ, որսորդությամբ ն ձկնորսությամբ։ Զարուբինեցյան մշակույթը կրել է Լատենյան մշակույթի ազդեցությունը։
Կատեգորիա:Եվրոպայի հնագիտական մշակույթներ Կատեգորիա:Ուկրաինայի պատմություն
Մոնտալտո Պավեզե
Մոնտալտո Պավեզե (Montalto Pavese), կոմունա Իտալիայի Լոմբարդիա մարզի Պավիա գավառում ։
Բնակչությունը կազմում է 936 մարդ (2004 թվական)։ Խտությունը կազմում է 51 մարդ/կմ²։ Տարածքը 19 կմ² է։ Փոստային ինդեքս՝ 27040։ Հեռախոսային կոդ՝ 0383։
Մոնտալտո Պավեզեն սահմանակից է Բորգո Պրիոլո, Բորգորատո Մորմորոլո, Կալվինյանո, Լիրիո, Մոնտեկալվո Վերսիգիա, Մորնիկո Լոզանա, Օլիվա Ջեսի, Պիետրա դե Ջորջի, Ռոկա դե Ջորջի և Ռուինո մունիցիպալիտետներին։
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
ՍՍՀ (հապավում) (այլ կիրառումներ)
ՍՍՀ եզրը՝ «սովետական սոցիալիստական հանրապետություն», փոխարինվել է ԽՍՀ-ով՝ «խորհրդային սոցիալիստական հանրապետություն»։ Այն կարող է վերաբերել.
Կատեգորիա:Հապավումներ
Օքսֆորդի համալսարան
Օքսֆորդի համալսարանը (University of Oxford, ոչ պաշտոնական Օքսֆորդ) տեղակայված է Օքսֆորդ քաղաքում՝ Օքսֆորդշիր դքսությունում։ Օքսֆորդյան «գիտելիքների շտեմարանն» աշխարհի երկրորդ ամենահին համալսարանն է, ամենաառաջին անգլալեզու ուսումնական հաստատությունը և Բրիտանիայում հիմնադրված առաջին ու օտարերկրացիների համար դեռևս լավագույն ու ամենանախընտրելի կրթօջախը։
Պատմություն
Համալսարանի հիմնադրման ստույգ տարեթիվն անհայտ է, թեև որոշ փաստերի համաձայն՝ այստեղ դասախոսում էին դեռևս 11-րդ դարում ։
1167 թվականին Բրիտանիայի արքա Հենրի II-ն իր հպատակներին արգելեց սովորել Ֆրանսիայում և նրանց ուղարկեց Օքսֆորդ` այնտեղ կրթվելու, համալսարանը զարգացնելու և անգլերենին ավելի լավ տիրապետելու համար ։ Որպես կրթօջախի առաջին դասախոս հիշատակվում է բրիտանացի հանրահայտ պատմիչ Ջերարդ Ուելսցին, ով ուսանողների համար դասախոսություններ էր կարդում 1188 թվականից։ Առաջին գիրքը, որ համալսարանում պատրաստվել է 1190 թվականին, «Emo of Friesland» խորագրով պատմական տվյալների ժողովածուն է, որտեղ մանրամասն նշվում են Օքսֆորդի պատմությունը, քաղաք եկած շուրջ 50 ուսանողների առաջին տպավորությունները ։ Սկզբում համալսարանում կրթվելու իրավունք ունեին միայն տղամարդիկ, սակայն 1879 (Սոմերվիլ քոլեջ) թվականից այդտեղ կարող էին կրթություն ստանալ նաև կանայք, բայց՝ տղամարդկանցից առանձին։ Ավելին՝ 1974 թվականին ստեղծվեց «Սուրբ Հիլդայի» կրոնական քոլեջը, որտեղ կարող էին կրթվել միմիայն կանայք. տղամարդիկ իրավունք չունեին այդ քոլեջում կրթվելու։ Այդ արգելքը «Սուրբ Հիլդայի» քոլեջում վերացավ միայն մի քանի տարի առաջ՝ 2008 թվականին ։
Կրթություն
Համալսարանում կրթություն կարելի է ստանալ բազմաթիվ ուղղություններով՝ երգ-երաժշտություն, մաթեմատիկա ու բնագիտական գիտություններ, սոցիոլոգիա, բժշկություն, տնտեսագիտություն, իրավագիտություն, քաղաքագիտություն, լրագրություն, պատմություն, միջմշակութային հարաբերություններ, լեզվաբանություն, գրականություն, բանասիրություն, աստվածաբանություն և այլն։ Մեծ ուշադրություն է դարձվում նաև սպորտին ։ Ակադեմիական կրթությունը բաժանվում է երեք մասի՝ հոկտեմբերից դեկտեմբեր, հունվարից մարտ, ապրիլից հունիս ժամանակահատվածներով։ Ուսումնական տարին համալսարանում ավելի կարճ է, քան Բրիտանիայի այլ բարձրագույն ուսումնական հաստատություններում։ Այստեղ ուսանողները տարվա մեջ երեք անգամ արձակուրդի հնարավորություն են ստանում՝ ձմռանը՝ Սուրբ Ծննդին, գարնանը՝ Սուրբ Զատիկին և ամառային երկար արձակուրդ։ Օքսֆորդի համալսարանում կրթությունը վճարովի է՝ տարեկան շուրջ 8 հազար ֆունտ ստեռլինգ։ Կախված ընտրված մասնագիտացումից՝ այն կարող է աճել կամ նվազել. արվեստ սովորելու համար անհրաժեշտ է տարեկան 6300 ֆունտ ստեռլինգ վճարել, գիտության համար՝ 8400, բժշկության համար՝ 15400։
Դասախոսներ
Ներկայումս համալսարանի ռեկտորն է Բարն դքսության լորդ սըր Քրիս Պատտենը, իսկ նրա տեղակալը՝ Էնդրյու Համիլթոնը։ Համալսարանում դասավանդում են 4 հազարից ավելի դասախոսներ ու գիտնականներ։ Նրանցից 70-ը Լոնդոնի Գիտնականների թագավորական միությունից են, իսկ 100-ից ավելին՝ Բրիտանական ակադեմիայից։
Ֆինանս
Ֆինանսապես Օքսֆորդի համալսարանը շատ կայուն է, քանի որ բուհում ուսուցումը վճարովի է։ Օրինակ՝ 2005-2006 ուստարում կատարված հետազոտության արդյունքում պարզվել է, որ համալսարանը միայն 21-րդ դարում ունեցել է շուրջ 605 միլիոն ֆունտ ստեռլինգի եկամուտ։ Համալսարանը գնահատվում է շուրջ 3 մլրդ ֆունտ ստեռլինգ, իսկ տարեկան բյուջեն՝ շուրջ կես մլրդ։ Այդ գումարը կազմվում է ոչ միայն ուսանողների վարձերից, այլև մի շարք դոնոր կազմակերպություններից ու համաշխարհային կրթական ֆոնդերից։
Լոգո
Համալսարանն ունի իր գույնը՝ մուգ կապույտը, ինչպես նաև իր լոգոն, որի վրա լատիներենով գրված է՝ «Աստված է իմ լուսավորությունը» («Dominus Illuminatio Mea»)։
Կրթություն ստանալու համար
Բակալավրիական կրթությունը հիմնականում իրականացվում է փոքր խմբերով ու անհատական աշխատանքների միջոցով։ 1-ից մինչև 4 ուսանող ունեցող խումբը պետք է հատկացված ժամանակի ընթացքում որոշակի ուսումնասիրություն կատարի՝ օգտվելով համալսարանի ահռելի քանակությամբ գրապահոց ունեցող 100-ից ավելի գրադարաններից ու դասախոսների խորհրդից։ Ամեն շաբաթվա սկզբում ուսանողները հավաքվում են, իրենց ղեկավարների ու դասախոսների հետ մոտ մեկ ժամ քննարկում հաջորդ շաբաթվա անելիքները, ապա անցնում գիտահետազոտական գործին։ Հետազոտության համար ուսանողներին տրվում է առավելագույնը մեկ կամ երկու շաբաթ՝ կախված թեմայի բարդությունից ու ծավալից։ Աշխատանքները քննարկվում են դասախոսությունների ու սեմինարների ժամանակ։ Ուսանողները կոչումներ ստանալու համար պետք է հանձնեն մի շարք քննություններ, որոնց անցկացման ձևը, ժամկետներն ու քանակն ամեն տարվա համար սահմանում է համալսարանի ղեկավարությունը։ Եթե ինչ-որ մեկը ցանկանում է դիմել համալսարան, ապա պետք է անգլերեն իմանա անգլիացուց ոչ պակաս, այլապես անհնար է Օքսֆորդ ընդունվելը։ Ասպիրանտուրա և մագիստրատուրա դիմելու համար ուսանողները նախապես պետք է հայտ լրացնեն ու մի շարք քննություններ հանձնեն։ Չեն ընդունվում այն դիմորդները, ովքեր մեկ տարվա մեջ դիմել են թե՛ Քեմբրիջի, թե՛ Օքսֆորդի համալսարաններ. այդ քայլն արվում է հավերժական մրցակից Քեմբրիջից ուսանողներ «փախցնելու» համար։ Թեև ուսում ստանալու հիմնական բեռն ընկած է ուսանողի ուսերին, սակայն այն թեթևացնելու համար կազմակերպվում են սեմինարներ ու դասախոսություններ, որոնց ժամանակ ուսանողը կարող է ստանալ իրեն անհրաժեշտ ինֆորմացիան, հարցերի ու քննարկման միջոցով ըմբռնել իրական խնդիրը։
Համալսարանը որպես ուսումնական կենտրոն
Օքսֆորդը ոչ միայն ուսումնական մեծ կենտրոն է, այլև գիտահետազոտական հսկայական կառույց, որտեղ կան 100-ից ավելի գրադարաններ ու 1000-ից ավելի գիտահետազոտական լաբորատորիաներ։ Համալսարանն ունի 38 մասնագիտական դպրոց և հանրակացարանային 6 համալիր, որտեղ անվճար ապրում են բուհի ուսանողները։ Այսօր համալսարանում սովորում են շուրջ 20 հազար ուսանողներ, որոնց մեկ քառորդն արտասահմանցի է։ Այդ թիվը կտրուկ աճում է ամռանը, երբ բացվում են լեզու սովորեցնող ամառային դպրոցները։
Անվանի շրջանավարտներ
Օքսֆորդի համալսարանում են կրթվել աշխարհահռչակ մի շարք արվեստագետներ, փիլիսոփաներ, մարդասերներ, գրական ու քաղաքական գործիչներ։ Նրանք են.
Քոլեջներ
• All-Souls College Oxford Coat Of Arms.svg Բոլոր հոգիների քոլեջ
• Balliol College Oxford Coat Of Arms.svg Բալլիոլ
• Brasenose College Oxford Coat Of Arms.svg Բրազենոս
• Christ Church Oxford Coat Of Arms.svg Քրիստոսի եկեղեցի
• Corpus-Christi College Oxford Coat Of Arms.svg Քրիստ մասնաշենք
• Exeter College Oxford Coat Of Arms.svg Էքսիթե